Asirem d isem n uwadem agejdan n uḍris, meḥsub qrib dayen yeḍran yid-s i d-yules umsawal, maca di tazwara, macci ala fell-as i d-yeḥka. Yules-d ɣef snat tgujilin Asirem d ultma-s Tafsut i yeddren tudert n meḥyaf. Nutenti d yemma-tsent. Cwiṭ kan segmi yemmut baba-tsent Muḥend Akli, ɛemm-nsent Ɛli yekkes-asent kra kesbent d ayla. Ggujent ɣer taddart ufella. Xas ttnaɣent d ddunit akken ad idirent maca yir awal n medden yezga yečča-tent, xas ur dnibent ara.Tafsut tlul-d tayri, gar-as d yiwen urgaz, tlul-d deg umdun n tala. Maca zzwaǧ yid-s amzun yewɛer imi ur tezwiǧ ara ultma-s tameqrant Asirem. Asirem nettat, yuɣ lḥal almi d tagara n uḍris i d-terra ɣer-s tmarut lwelha-s tugi ad tezweǧ, tɛuhed Rebbi ar isem n urgaz ur 21